

**Қазақстан Республикасы Әдiлет министрлiгi Қылмыстық-атқару жүйесi
комитетiнiң мемлекеттiк мекемелерiн қайта ұйымдастыру туралы**

Қазақстан Республикасы Үкіметінің 2007 жылғы 24 қаңтардағы N 53 Қаулысы

      Әдiлет органдары қылмыстық-атқару жүйесiнiң бюджет қаражаты мен штат санын ұтымды пайдалану мақсатында Қазақстан Республикасының Yкiметi
**ҚАУЛЫ ЕТЕДI**
:

      1. Мыналар:

      1) Қазақстан Республикасы Әдiлет министрлiгi Қылмыстық-атқару жүйесi комитетiнiң "ЛА-155/13 мекемесi" мемлекеттiк мекемесi оған Қазақстан Республикасы Әдiлет министрлiгi Қылмыстық-атқару жүйесi комитетiнiң "ЛА-155/17 мекемесi" мемлекеттiк мекемесiн қосу жолымен;

      2) Қазақстан Республикасы Әдiлет министрлiгi Қылмыстық-атқару жүйесi комитетiнiң "ЕЦ-166/24 мекемесi" мемлекеттiк мекемесi оған Қазақстан Республикасы Әдiлет министрлiгi Қылмыстық-атқару жүйесi комитетiнiң "EЦ-166/21 мекемесi" мемлекеттiк мекемесiн қосу жолымен қайта ұйымдастырылсын.

      2. "Қазақстан Республикасы Әдiлет министрлiгiнiң мәселелерi" туралы Қазақстан Республикасы Үкiметiнiң 2004 жылғы 28 қазандағы N 1120
 қаулысына
 (Қазақстан Республикасының ПҮКЖ-ы, 2004 ж., N 41, 532-құжат) мынадай өзгерiс енгiзiлсiн:

      көрсетiлген қаулымен бекiтiлген Қазақстан Республикасы Әдiлет министрлiгiнiң Қылмыстық-атқару жүйесi комитетiнiң қарауындағы ұйымдардың тiзбесiнде:

      "Мемлекеттiк мекемелер" деген 2-бөлiмде:

      реттiк нөмiрлерi 9, 23-жолдар алынып тасталсын.

      3. Қазақстан Республикасы Әдiлет министрлiгiнiң Қылмыстық-атқару жүйесi комитетi заңнамада белгiленген тәртіппен осы қаулыдан туындайтын қажеттi шараларды қабылдасын.

      4. Осы қаулы қол қойылған күнінен бастап қолданысқа енгiзiледi.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК